Vyhodnotenie medzirezortného pripomienkového konania
k návrhu zákona, ktorým sa mení a dopĺňa zákon NR SR č. 566/1992 Zb.
o Národnej banke Slovenska v znení neskorších predpisov,
a o zmene a doplnení niektorých zákonov
__________________________________________________________________________
 
Spôsob pripomienkového konania:	skrátený postup

Zoznam oslovených subjektov:

 Návrh zákona, ktorým sa mení a dopĺňa zákon NR SR č. 566/1992 Zb. o Národnej banke Slovenska v znení neskorších predpisov, a o zmene a doplnení niektorých zákonov bol predložený na pripomienkové konanie povinne pripomienkujúcim subjektom a vecne príslušným inštitúciám.
	
	K materiálu nemali pripomienky: Kancelária PPVL Pála Csákyho, Ministerstvo pôdohospodárstva SR, Ministerstvo kultúry SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo obrany SR, Ministerstvo zdravotníctva SR, Konfederácia odborových zväzov, Protimonopolný úrad Slovenskej republiky, Úrad na ochranu osobných údajov, Združenie miest a obcí.

	K materiálu sa nevyjadrili: Najvyšší súd SR, Slovenská asociácia maklérov v poisťovníctve, Odborový zväz pracovníkov peňažníctva a poisťovníctva.

Zásadné pripomienky malo Ministerstvo práce, sociálnych vecí a rodiny SR, Úrad pre finančný trh, ktoré bolo akceptované.

Pripomienkové miesto	Pripomienky	Typ	Vyhodno-tenie	Spôsob vyhodnotenia	
1.	Podpredseda vlády pre ľudské a menšinové práva a regionálny rozvoj	Bez pripomienok				
2.	Ministerstvo hospodárstva SR	V § 25 a 26 doplniť, či poskytovanie služieb Národnou bankou Slovenska Štátnej pokladnici, Agentúre pre riadenie dlhu a likvidity a vedenie účtov Štátnej pokladnice je odplatné, alebo bezodplatné. 
	O	A	Doplnením §42a o tom, že NBS je oprávnená určovať odplatu a ďalšie pod-mienky vykonávania svojich služieb, ak tieto podmienky nepredpisuje zákon.	
3.	Ministerstvo spravodlivosti SR	K bodu 2
V súlade s Legislatívnymi pravidlami vlády SR je potrebné preznačiť doterajšie písmeno e).

K bodu 10
Odporúča vypustiť slovo „a“ pred slovom „rozhoduje“ a slová „ako aj“ pred slovom „ustanovuje“ nahradiť slovom „a“.

K bodu 11
Je potrebné doplniť znenie poznámky pod čiarou k odkazu 1b). Domnievame sa, že zámerom uvedeného odkazu je zákon č. 747/2004 Z. z..
Poznámka pod čiarou k odkazu 1b) znie:
„1b) Zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov.“.

K bodu 20
Navrhovaná dikcia úvodnej vety nie je vhodná (porovnaj článok 7 ods. 2 a 5 Ústavy SR). Odporúča nasledovné znenie: „Ak osobitný predpis2ba) neustanovuje inak, člena“.
V poznámke pod čiarou k odkazu 2ba) je potrebné na začiatku slovo „Čl.“ nahradiť slovom „článok“ a slová „(oznámenie č. 185/2004Z.z)“ nahradiť slovami „(Ú. v. ES C 325, 24.12.2002)“. 

K bodu 22
Slová „Banková rada je uznášania-schopná“ navrhuje nahradiť slovami „Banková rada je schopná uznášania“.

K bodu 23
Odporúča nasledovné znenie druhej a tretej vety: “Písomné plnomocenstvo obsahuje určenie spôsobu, ako (alt. akým spôsobom) má splnomocnený člen bankovej rady hlasovať o jednotlivých bodoch programu. Splnomocnený člen bankovej rady je povinný dodržiavať pokyny, ktoré vyplývajú z plnomocenstva.“ 
V dôvodovej správe je potrebné v poslednej vete vypustiť slovo „bolo“.

K bodu 24
Navrhuje nasledovné znenie: “Ak funkcia guvernéra zanikla, prechádzajú jeho oprávnenia do času, kým nie je vymenovaný nový guvernér, na viceguvernéra povereného bankovou radou; ak neboli takto poverení ani viceguvernéri, prechádzajú na iného povereného člena bankovej rady.“

K bodu 26
V § 11 odseku 3 považuje za potrebné zakotviť jednoznačne, že ide o obligatórnu náležitosť organizačného poriadku NBS (slová „môže určiť“ nahradiť slovami „ustanoví“), resp. uvažovať o splnomocňovacom ustanovení na vydanie štatútu Výboru (spolu so zakotvením oprávnenia vydávajúceho subjektu).
Ak bude doplnený odkaz 1b) tak, ako je uvedené vyššie (bod 11), v súlade s Legislatívnymi pravidlami vlády SR navrhuje v odkazoch 2cb) a 2cc) použiť skrátenú citáciu. 

K bodu 28
V dôvodovej správe sa konštatuje, že cieľom odseku 2 je dosiahnuť jednoznačnosť výkladu a aplikácie ustanovení o hotovostnom peňažnom obehu. Poskytovanie služieb klientom v oblasti hotovostného peňažného obehu za odplatu v záujme racionalizácie hotovostného peňažného obehu je veľmi širokým vymedzením. Navrhuje podrobnejšie spresnenie prípadov odplatného poskytovania služieb, napr. formou príkladmého výpočtu situácii patriacich pod pojem „záujem racionalizácie hotovostného peňažného obehu.“ 
V odseku 3 je potrebné vypustiť v prvej i druhej vete slová „v súlade s právne záväznými aktmi Európskych spoločenstiev a Európskej únie“ (porovnaj článok 7 ods. 2 Ústavy SR). Odporúča ich podrobnejšie uvedenie v dôvodovej správe, prípadne zaviesť odkaz a spresniť konkrétne právne akty v poznámke pod čiarou. 

K bodu 31 
Navrhované doplnenie § 17e je potrebné posúdiť z pohľadu charakteru „odborného posudku“, ktorý bude NBS vypracovávať k falšovaným bankovkám a minciam, a to najmä vo vzťahu k zákonu č. 382/2004Z.z. o znalcoch, tlmočníkoch a prekladate-ľoch a o zmene a doplnení niektorých zákonov. 
Zároveň je potrebné si uvedomiť, že takýto odborný posudok je získaný pred začatím trestného stíhania, čo skomplikuje jeho použiteľnosť ako „odborného (znaleckého) posudku“, lebo autor nebol poučený o právach a povinnostiach experta v zmysle Trestného poriadku. 
Preto odporúča vypustiť slovo „odborný“. Potom analýza aj s posudkom bude vlastne oznámením o trestnej činnosti v zmysle §158 ods.1 Trestného poriadku a ak to bude aktuálne, v ďalšom štádiu sa môže eventuálne vyžiadať „odborný“ (znalecký) posudok.

K bodu 35
Odporúča členenie § 25 na odseky.
§ 25 znie:
„§ 25
(1)	Národná banka Slovenska je oprávnená
a)	 viesť účty Štátnej pokladnici,
b)	poskytovať ďalšie služby Štátnej pokladnici,
c)	spolupracovať so Štátnou pokladnicou podľa osobitného zákona.4b) 
(2)	Národná banka Slovenska môže vykonávať platby z účtov Štátnej pokladnice len do výšky súhrnného kreditného zostatku na týchto účtoch.4c)“.
Ponechávame na zváženie systematické začlenenie navrhovaného § 26 do § 25 ods. 1 ako nového písmena d). 

K bodu 40
V odseku 1 písmene b) navrhuje na konci vypustiť slová „a aj“.
V odseku 2 písmene a) navrhuje za slovami „tohto zákona“ pokračovať slovami „a iných právnych predpisov, ktoré sa vzťahujú na dohliadané subjekty alebo na ich činnosti y),“
V poznámke pod čiarou k odkazu y) uviesť príkladmo konkrétne právne predpisy 
(„Y) Napríklad.................“).
V odseku 2 písmene c) je potrebné za slovom „subjektmi“ umiestniť čiarku. 
Poznámku pod čiarou k odkazu 5s) je potrebné uviesť na konci § 36 (nie §37). 

K čl. IV
Odporúča nasledovné znenie:
„Tento zákon nadobúda účinnosť 1.októbra 2005, okrem ustanovení uvedených v čl. I v prvom až trinástom bode, v 23. až 42 bode a ustanovení uvedených v čl. II a III, ktoré nadobúdajú účinnosť 1.januára 2006.“.	
O

O

O

O

O

O

O

O

O

O

O

O

O

O
	
A

A

A

A

N

ČA

A

ČA

ČA

A

N

ČA

A

A
	
Úpravou dotknutého ustanovenia.

Úpravou dotknutého ustanovenia.

Zavedením nového odkazu a poznámky pod čiarou 1c).

Úpravou dotknutého textu ustanovenia.

Pripomienkovaný výraz (uznášania-schopná) sa používa aj v iných zákonoch, napríklad v zákone č. 757/2004Z.z. o súdoch a o zmene a doplnení niektorých zákonov (napr. v § 12, 15, 17).

Úpravou znenia navrhnutej úpravy §8 ods.3 a jej doplnením o novú vetu.

Úpravou dotknutého ustanovenia (ustanovenie rieši situáciu, keď guvernérovi Národnej banky Slovenska funkcia zanikla avšak nezanikla funkcia guvernéra, iba je voľná, t.j. nie je ešte vymenovaný nový guvernér, jeho funkcia nezaniká, iba je neobsadená. )

Vypustením ustanovenia navrhovaného § 11.

Úpravou znenia predmetného ustanovenia.

Vypustením požadovaného textu.

Zákon č. 382/2004 Z.z. o znalcoch, tlmočníkoch a prekla-dateľoch používa pojem „znalecký posudok“, nie pojem „odborný posudok“.
Národná banka Slovenska (odbor prípravy a analýzy platidiel) už doteraz systematicky vypra-cováva odborné posudky k falšovaným bankovkám a minciam a tieto odborné posudky poskytuje orgánom činným v trestnom konaní. Národná banka Slovenska totiž má výhradné právo (regál) vydávať bankovky a mince a jedine NBS má informácie o niektorých vysoko skrytých ochranných prvkoch zákonných platidiel. Iný subjekt nie je schopný – vzhľadom na uvedené skutočnosti – vypra-covať rovnocenný odborný posudok. 
Navyše, pojem odborný posudok používa aj celý rad iných zákonov.

Úpravou § 25 a § 26 v požadovanej forme. 

Úpravou ustanovenia § 36.

Úpravou ustanovenia v požadovanom tvare.
	
4.	Ministerstvo práce, sociálnych vecí a rodiny SR	K bodu 21:
Zásadne nesúhlasí s pôvodne navrhovaným znením § 7 odseku 11 vrátane jeho odôvodnenia a žiada ho z návrhu vypustiť. 
Odôvodnenie:
Na zamestnancov Národnej banky Slovenska sa vzťahuje zákon č. 461/2004 Z. z. v znení neskorších predpisov.
Vo vzťahu k trom členom bankovej rady, ktorí nemusia byť zamestnancami NBS, nie je z kontextu zrejmé, o aký právny vzťah pôjde medzi nimi a NBS.
V tejto súvislosti však poukazuje, že tieto fyzické osoby sa môžu v zmysle zákona č. 461/2004 Z. z. pre účely sociálneho poistenia dobrovoľne poistiť.
Čo sa týka dôvodovej správy a porovnania so zákonom č. 308/2000 Z. z. (§ 10) upozorňuje, že toto ustanovenie prijatím cit. zákona o sociálnom poistení, sa stalo právne neúčinné.	
Z	
A	
Vypustením pôvodne navrhovaného znenia § 7 odseku 11 a jeho nahradením vzhľadom na pripomienku Mini-sterstva práce, sociál-nych vecí a rodiny SR, ktoré v odôvodnení svojej pripomienky upozornilo, že nie je zrejmé, o aký právny vzťah ide medzi Národnou bankou Slovenska a tými členmi bankovej rady, ktorí nemusia byť zamestnancami NBS.
	
5.	Ministerstvo pôdohospodárstva SR	Bez pripomienok				
6.	Ministerstvo dopravy, pôšt a telekomunikácií SR	K názvu
V názve návrhu zákona je potrebné opraviť číslo „566/992“ na „566/1992“.
K bodu 1
Odporúča upraviť úvodnú vetu bodu 1 takto: „V § 1 odsek 1 znie:“.
K bodu 3
Navrhuje v úvodnej vete odseku 3 za slovom „súťaže“ nahradiť bodku bodkočiarkou a slovo „pritom“ uviesť s malým začiatočným písmenom.
K bodu 11
K odkazu 1b) je potrebné uviesť poznámku pod čiarou k odkazu s citáciou osobitného zákona.
K bodu 13 
Odporúča doplniť nad slová „osobitných zákonov“ odkaz a v poznámke pod čiarou k tomuto odkazu citovať tieto osobitné zákony, podobne v § 36 ods. 2 písm. b) a d), § 36 ods. 3 a 4 a v § 37.
K bodu 22
Odporúča slovo „konsenzom“ nahradiť iným vhodným slovom.
K bodu 26
Odporúča doplniť v navrhovaných ustanoveniach odkazy 2cb a 2cc, ku ktorým sú uvedené na konci bodu 26 poznámky pod čiarou.
K bodu 38
Odporúča nahradiť slovo „neustanoví“ slovom „neustanovuje“. 
K bodu 40
Odporúča v úvodnej vete § 36 ods. 2 doplniť odkaz nad slová „osobitnými predpismi“ a citovať v poznámke pod čiarou k odkazu tieto osobitné predpisy. 
K dôvodovej správe
Odporúča spresniť názov doložky vplyvov a vyhodnotiť v nej vplyv na podnikateľské prostredie. 	
O

O

O

O

O

O

O

O

O

O
	
A

A

A

A

A

A

A

A

A

A
	
Úpravou textu.

Vypustením navrhovaného bodu 1.

Úpravou textu.

Zavedením nového odkazu a poznámky pod čiarou 1c).

Doplnením nového odkazu a poznámky pod čiarou 1d).

Nahradením slovom „jednomyseľne“.

Vypustením odkazov, ktoré boli uvedené nesprávne.

Úpravou textu.

Doplnením odkazu a úpravou ustanovenia.

Doplnením predmetnej doložky.	
7.	Ministerstvo výstavby a regionálneho rozvoja SR 	Bez pripomienok				
8.	Ministerstvo zahraničných vecí SR	Bez pripomienok				
9.	Ministerstvo obrany SR 	Bez pripomienok				
10.	Ministerstvo vnútra SR 	Všeobecné pripomienky:
1. Ako všeobecnú pripomienku k návrhu uvádza, že nie je zrejmé, prečo predkladateľ zvolil v návrhu novely zákona o Národnej banke Slovenska inú terminológiu, než je používaná v zákone č. 747/2004Z.z. Ide najmä o používanie slov „dohľad“ a „regulácia“. Navrhované znenia v tomto smere pokladáme za neopodstatnené, ktoré v praxi môžu priniesť problémy v interpretácii pôsobnosti Národnej banky Slovenska. Túto terminológiu žiadame zjednotiť.

2. V celom návrhu zákona je potrebné rešpektovať bod 46 legislatívno-technických pokynov (skrátená citácia pri druhej a ďalšej citácii právneho predpisu, napríklad zákona č. 747/2004Z.z. v poznámkach pod čiarou).

Pripomienky k jednotlivým ustanoveniam:

K bodu 1
Žiada vypustiť. Navrhovanú úpravu pokladá za neužitočnú, spochybňujúcu ústavné vymedzenie definície postavenia Národnej banky Slovenska. Okrem toho na účely vymedzenia pôsobnosti Národnej banky Slovenska nie je potrebná zmena vymedzenia jej pojmu.

K bodu 3
V § 2 ods. 3 odporúča nahradiť slová „finančného systému“ slovami „finančného trhu“ a text za slovom „celku“ vypustiť ako nadbytočný, nenormatívny.

K bodu 4
Znenie doterajšieho § 3 ods. 1 dať do jednotného čísla (pôjde o jednu polročnú správu a jednu ročnú správu).

K bodu 5
V § 3 ods. 4 odporúča vypustiť slovo „priebežné“, slová „polročné správy“ dať do jednotného čísla a slová „do šiestich mesiacov po skončení príslušného“ nahradiť slovami „do 30. júna“.

K bodu 7
V § 4 ods. 3 odporúča slovo „činnosti“ nahradiť slovom „činnostiach“ a slová „ktorá súvisí“ nahradiť slovom „súvisiacich“. V odseku 4 nahradiť slová „ zabezpečuje plnenie úloh“ slovami „plní úlohy“.

K bodu 10
Slovo „ustanovuje“ odporúča nahradiť slovom „určuje“.

K bodu 11
V § 6 ods. 2 písm. d) odporúča vypustiť text za slovami „finančného trhu“ ako nepotrebný.

K bodu 14
Žiada uviesť celé znenie § 7 ods. 1 vzhľadom na rozsah úprav.

K bodu 16
Žiada vypustiť slovo „opätovné“ ako nepotrebné, keďže zákon neupravuje nijaké obmedzenie. Súčasne odporúča navrhované znenie precizovať, pretože ponechanie navrhovaného textu môže spôsobiť v aplikačnej praxi problém. Z navrhovaného ustanovenia nie je zrejmé, či člena bankovej rady možno opätovne vymenovať za člena bankovej rady iba raz alebo viackrát prerušovane.

K bodu 18
Znenie § 7 ods. 8 písm. b) odporúča upraviť, napr. takto: „dňom doručenia písomného oznámenia o vzdaní sa funkcie bankovej rade, ak v ňom nie je uvedený neskorší deň vzdania sa funkcie,“

K bodu 21
Navrhovanú úpravu a poznámky pod čiarou nepokladáme za správne. Účelnejšie vo vzťahu k zákonnej úprave o sociálnom poistení a o zdravotnom poistení sa javí iná formulácia odseku 11, napríklad takáto: „(11) Člen bankovej rady sa na účely povinného sociálneho a povinného zdravotného poistenia považuje za zamestnanca Národnej banky Slovenska.“

K bodu 22
Slová „jednomyseľný konsenzus“ odporúča nahradiť slovom „jednomyseľne“.

K bodu 24
Žiadame vypustiť slovo „účinne“.

K bodu 26
§ 10 je potrebné vypustiť, pretože je len duplicitou iných ustanovení zákona o dohľade nad finančným trhom.

§ 11 je nepotrebný z hľadiska vymedzenia pôsobnosti a organizácie Národnej banky Slovenska a jej orgánov. Poradné orgány nemusia byť, ak nemajú mať osobitné zákonné postavenie, riešené formou zákona.

K bodu 28
V § 17 ods. 3 žiadame vypustiť text „v súlade s právne záväznými aktmi Európskych spoločenstiev a Európskej únie“. Ďalej preformulovať prvú vetu takto: „Národná banka Slovenska vykonáva funkciu a úlohy ... a eurových mincí“. Ostatný text tohto odseku považuje za prechodné ustanovenie, ktoré je treba zaradiť systémovo na koniec zákona. 

K bodu 35
V § 25 žiadame vypustiť slová „a spolupracovať so Štátnou pokladnicou podľa osobitného zákona“ vrátane poznámky pod čiarou k odkazu 4b ako nepotrebný. To isté žiadame k § 26 a poznámke pod čiarou č.5.

K bodu 38
Vzhľadom na rozsah zmien uviesť celé znenie § 31 ods. 6.

K bodu 39
Odkaz na zákon o strelných zbraniach považuje za nadbytočný a mätúci; odkaz 5r a poznámku pod čiarou žiadame vypustiť.

K bodu 40
Navrhovaný § 36 pokladáme za nepotrebný vzhľadom na to, že obdobné ustanovenia obsahuje zákon č. 747/2004Z.z., ide o § 1 ods. 3 písm. a) až c), § 2 ods. 7 a § 5 ods. 1 písm. d). Išlo by teda o duplicitu úpravy, navyše použitím iných textov, čo v praxi môže mať za následok problémy s výkladom oboch zákonov a pôsobnosti Národnej banky Slovenska. Navyše zásadne nemožno súhlasiť s ustanovením odseku 4 písm. b), ani odsekom 5.

K čl. II
V bode 1 odporúča vypustiť slovo „zreteľne“ (všetky náležitosti rozhodnutia musia byť uvedené „zreteľne“).	
O

O

O

O

O

O

O

O

O

O

O

O

O

O

O

O

O

O

O

O

O

O

O

A

A

A

N

A

A

A

A

N

A

A

A

A

A

A

A

A

A

N

A

A

A

A

Zjednotením terminológie.

Úpravou dotknutých poznámok pod čiarou.

Vypustením prvého bodu.

Pojem „finančný systém“ má širší význam ako pojem „finančný trh“, pričom požiadavku na prispievanie k stabilite celého finančného systému v súvislosti s výkonom dohľadu nad finančným trhom uplatnila Európska centrálna banka už pri príprave zákona č.747/2004Z.z. o dohľade nad finančným trhom. Navyše, navrhovaná formulácia §2 ods.3 korešponduje (v časti o prispievaní k stabilite finančného systému) so znením §2 ods.1 písm.d) doterajšieho zákona o Národnej banke Slovenska, ktoré sa týmto návrhom zákona navrhuje vypustiť. 

Úpravou ustanovenia § 3 ods. 1.

Úpravou navrhnutého znenia §3 ods.4.

Úpravou ustanovenia.

Úpravou ustanovenia.

Ide o zavedenú terminológiu. 

Uvedením celého znenia § 7 ods. 1.

Sprecizovaním znenia. 

Úpravou predmetného ustanovenia v požadovanom znení.

Vypustením ustanovenia z dôvodu zásadnej pripomienky MPSVR SR.

Nahradením požadovaného výrazu.

Vypustením požadovaného textu.

Úpravou dotknutého ustanovenia tak, aby nebolo duplicitné.

Vypustením ustanovenia § 11.

Úpravou požadovaným spôsobom.

Bola akceptovaná pripomienka MS SR k uvedenému bodu.

Uvedením celého znenia dotknutého ustanovenia.

Vypustením odkazu na zákon o strelných zbraniach.

Úpravou dotknutého ustanovenia.

Vypustením slova „zreteľne“.	
11.	Ministerstvo kultúry SR 	Bez pripomienok
				
12.	Ministerstvo zdravotníctva SR	Bez pripomienok				
13.	Ministerstvo školstva SR	K bodu 11:
Pri odkaze 1b) uviesť pod čiarou prislúchajúcu legislatívu.

K bodu 13:
Z dôvodu zabezpečenia nadväznosti označovania písmen v § 6 ods. 2, dopĺňané písmeno k) zmeniť na písmeno „j)“ rovnako ako v osobitnej časti dôvodovej správy.

K bodu 17
Vypustením prvej vety v § 7 ods. 5 dôjde k vypusteniu celého odseku 5. Vzhľadom na to by sa mali doterajšie odseky 6 až 10 označovať ako odseky 5 až 9.	
O

O

O	
A

N

N
	
Zavedením nového odkazu a poznámky pod čiarou 1c).

Písmeno j) v § 6 ods. 2 bolo zavedené čl. III zákona č. 747/2004 Z.z. o dohľade nad finančným trhom.

§ 7 ods. 5 bol čl. III zákona č. 747/2004 Z.z. o dohľade nad finančným trhom bol doplnený o ďalšiu vetu.
 	
14.	Ministerstvo životného prostredia SR	Navrhuje vypustiť odsek2 z §17 s odôvodnením, že racionalizácia peňažného obehu nie je preukázateľná. 
	O	A	Navrhnuté znenie §17 odseku2 bolo uprave-né tak, že neobsahuje zmienku o racionalizá-cii peňažného obehu. 	
15.	Úrad vlády SR – Inštitút pre aproximáciu práva 
	K bodu 28:
V navrhovanom §17 ods.3 používa predkladateľ nasledovné spojenie: „v súlade s právne záväznými aktmi Európskych spoločenstiev a Európskej únie“. Podľa nášho názoru ide o príliš neurčité slovné spojenie so širokým obsahom. Preto navrhuje namiesto uvedeného použiť zaužívanú formu prostredníctvom odkazu na osobitný právny predpis a v prislúchajúcej poznámke pod čiarou uviesť konkrétne právne záväzné akty ES (nariadenie alebo rozhodnutie, ktoré majú priamy účinok a priamu aplikovateľnosť na základe čl. 249 Zmluvy o založení Európskeho spoločenstva; ak je takýmto právne záväzným aktom smernica ES, nie je možné na ňu v našom právnom predpise odkázať, pretože je potrebné smernice prebrať do nášho právneho poriadku a priamy účinok získavajú len na základe splnenia špecifických podmienok).
Túto pripomienku uplatňuje aj k bodu 40 (§ 36 ods. 2 písm. a)).
	
O

O	
A

A
	
Vypustením dotknutého textu a zároveň doplnením dôvodovej správy.

Úpravou § 36.	
16.	Najvyšší kontrolný úrad SR	K bodu 1
Odporúča v § 1 ods. 1 navrhované znenie vypustiť.
Odôvodnenie:
Podľa navrhovaného znenia, by sa malo ustanoviť, že Národná banka Slovenska je zriadená ako nezávislá centrálna banka Slovenskej republiky a tiež ako nezávislý orgán dohľadu a regulácie finančného trhu Slovenskej republiky.
Navrhnutá úprava je, podľa názoru NKÚ SR, v rozpore s platným čl. 56 ods. 1 Ústavy Slovenskej republiky, ktorý jednoznačne ustanovuje, že „Národná banka Slovenska je nezávislá centrálna banka Slovenskej republiky“. Ústava Slovenskej republiky v čl. 56 ods. 3 umožňuje, aby zákon upravil podrobnosti k ústavnej úprave o Národnej banke Slovenska, ale neumožňuje, aby zákon rozšíril definíciu Národnej banky Slovenska nad rámec ústavnej úpravy. 
Z doteraz platného zákona č. 566/1992 Zb. o Národnej banke Slovenska v znení neskorších predpisov a tiež platného zákona č. 747/2004 Z. z. o dohľade nad finančným trhom a o zmene a doplnení niektorých zákonov vyplýva, že Národná banka Slovenska môže vykonávať dohľad nad finančným trhom už v rámci svojej zákonom ustanovenej pôsobnosti nezávislej centrálnej banky. Národná banka Slovenska od svojho vzniku až doteraz vykonáva časť dohľadu nad finančným trhom a to bankový dohľad.

K bodu 19
V § 7 sa v odseku 8 dopĺňa písmeno e) ako ďalší dôvod zániku členstva v bankovej rade, uvádza deň účinnosti vymenovania člena bankovej rady do inej funkcie v bankovej rade s jeho predchádzajúcim písomným súhlasom. NKÚ SR zastáva názor, že uvedená formulácia je kontradiktórna. Z uvedeného dôvodu odporúča jej spresnenie tak, aby jej obsahový význam bol zrozumiteľný vo väzbe na úvodnú vetu v §7 odseku8.

- V predloženom návrhu novely zákona odporúča NKÚ SR, aby slová „dohľad a regulácia finančného trhu“ vo všetkých gramatických tvaroch nahradiť slovami „dohľad nad finančným trhom“ v príslušnom gramatickom tvare. V nadväznosti na uvedené odporúča v bode 40, v § 36 ods. 4 úvodnej vety, slová „v rámci regulácie finančného trhu vykonáva činnosti v rozsahu a spôsobom ustanoveným“ nahradiť slovami „v rámci dohľadu nad finančným trhom vykonáva aj reguláciu finančného trhu v rozsahu a spôsobom ustanoveným“.
Odôvodnenie:
V bodoch 1, 3, 7, 9, 26 a 40 návrhu, ktoré upravujú znenie § 1 ods. 1, § 2 ods. 3 písm. a), § 4 ods.3 až 5, § 6 ods. 1 písm. b) § 10 a § 36 zákona č. 566/1992 Zb. o Národnej banke Slovenska, sa používa výraz „dohľad a regulácia finančného trhu“, z ktorého vyplýva, že regulácia finančného trhu nie je súčasťou dohľadu nad finančným trhom, ale že existuje popri dohľade nad finančným trhom, čo je v rozpore tak s platným zákonom č. 747/2004 Z. z. o dohľade nad finančným trhom a o zmene a doplnení niektorých zákonov, ako aj s vládnou Koncepciou integrovaného dohľadu nad finančným trhom ( uznesenie vlády SR č. 302/2002 z 27.03.2002) a tiež s vládnym Implementačným plánom integrácie dohľadu nad finančným trhom (uznesenie vlády SR č. 775/2003 z 21.08.2003). V dôvodovej správe k vládnemu návrhu zákona o dohľade nad finančným trhom a o zmene a doplnení niektorých zákonov, ako aj vo vládnom Implementačnom pláne integrácie dohľadu nad finančným trhom sa uvádza, že regulácia finančného trhu bude súčasťou integrovaného dohľadu nad finančným trhom.

- NKÚ SR odporúča v návrhu zákona doplniť osobitný článok (napríklad čl. IV) s návrhom novely zákona č. 291/2002 Z. z. o Štátnej pokladnici a o zmene a doplnení niektorých zákonov, ktorý upravuje zriadenie, pôsobnosť a činnosť Agentúry pre riadenie dlhu a likvidity. V tejto novele je treba upraviť dohľad nad Agentúrou pre riadenie dlhu a likvidity, a to vrátane podrobnej úpravy kompetencií a sankcií pri výkone tohto dohľadu a tiež doplniť poverovacie ustanovenie pre Ministerstvo financií SR na vydanie pravidiel obozretného podnikania, ktoré by Agentúra musela plniť.
Tento návrhu NKÚ SR odôvodňuje tým, že Agentúra pre riadenie dlhu a likvidity pôsobí na finančnom trhu, pričom vykonáva obchody s veľkými objemami finančných prostriedkov a tiež rozsiahle finančné operácie s investičnými nástrojmi a finančnými derivátmi, ktoré súvisia s riadením štátneho dlhu a likvidity. 	

O

O

O

O

	

A

A

A

N

	

Vypustením sporného bodu 1.

Doplnením úpravy úvodnej vety v §7 odseku8 tak, aby bola terminologicky previazaná so znením  nasledujúcich častí (písmen) v ustanovení §7 odseku8 

Úpravou textu návrhu zákona.

Uvedená pripomienka je nad rámec vecného zámeru predkladateľov.

	
17.	Najvyšší súd SR	Nevyjadril sa				
18.	Generálna prokuratúra SR	V bode 1 vypísať slovo „odsek“ (bod 29 Prílohy č. 2 k Legislatívnym pravidlám vlády SR).

V bode 2 sa vyrovnať s poznámkou pod čiarou k odkazu 1 a nadväzne upraviť odkazový aparát v § 2 ods. 3 (bod 3).

V bode 10 navrhovaný nový text vložiť do § 6 ods. 2 ako nové písmeno. 

V bode 18 vzhľadom na rozsah navrhovaných zmien uviesť nové znenie § 7 ods. 8 písmena b).

V bode 24 – v § 11 zvážiť potrebu kreovania poradného orgánu viceguvernéra Národnej banky Slovenska zákonom. 	O

O

O

O

O

	A

A

N

A

A
	Vypustením bodu 1 novely zákona .

Zavedením poznámky pod čiarou 1b).

Ustanovenie §6 ods.2 písm.b) sa navrhuje doplniť tak, aby v ňom bol komplexný výpočet kľúčových kompetencií Bankovej rady NBS v oblasti hospodárenia NBS kompetencie Bankovej rady NBS v oblasti hospodárenia. Nie je žiaduce ani systematické, aby taká ucelenú oblasť, akou je hospodárenie, bola rozdelená do dvoch rôznych častí (písmen) v rámcu §6.

Úpravou ustanovenia v požadovanom tvare. 

Vypustením ustanovenia § 11.
	
19.	Konfederácia odborových zväzov 	Bez pripomienok				
20.	Asociácia zamestnávateľských zväzov a združení Slovenskej republiky 	Nevyjadrila sa				
21.	Úrad pre finančný trh	K čl. I – novelizácia zákona č. 566/1992 Zb.
1. 	V bode 3 (§ 2 ods. 3) navrhuje slová „finančného systému“ slovami „finančného trhu“. 
Odôvodnenie:
Uvedené znenie bude zosúladené so znením § 1 ods. 1 zákona č. 747/2004 Z. z. o dohľade nad finančným trhom (ďalej len „zákon č. 747/2004“).

2. 	V bodoch 11 (§ 6 ods. 2 písm. d)) a 42 (§ 44 písm. e)) sa nachádza odkaz 1b), avšak nikde v návrhu zákona ani v doterajšom znení zákona o NBS sa takýto odkaz nevyskytuje. Preto navrhuje doplniť text takto:

Poznámka pod čiarou k odkazu 1b) znie: 
„1b) § 40 ods. 2 zákona č. 747/2004 Z . z. o dohľade nad finančným trhom a o zmene a doplnení niektorých zákonov“.

3. 	V bode 26 (poznámky pod čiarou 2cb) a 2cc)) sa v normatívnom texte nenachádzajú odkazy 2cb) a 2cc), na ktoré by sa poznámky pod čiarou vzťahovali. Preto navrhuje vypustiť text o poznámkach pod čiarou k odkazom 2cb) a 2cc).

4. 	V bode 40 (§36) navrhuje upraviť celé jeho znenie a následne zosúladiť aj znenie zákona č. 747/2004 Z. z. (pozri pripomienku č. 1 k zákonu č. 747/2004 Z. z.).
Odôvodnenie:
Medzi vymenovanými subjektmi finančného trhu, nad ktorými NBS vykonáva dohľad, chýbajú všetky kategórie sprostredkovateľov poistenia (výluční a podriadení sprostredkova-telia), ako aj sprostredkovateľ zaistenia. Tie isté kategórie chýbajú aj v doterajšom znení zákona č. 747/2004 Z. z. Zároveň upozorňuje na skutočnosť, že z navrhovaného textu § 36 je potrebné vypustiť slová „doplnkovými dôchodkovými poisťovňami“, pretože dohľad nad doplnkovými dôchodkovými poisťovňami nevykonáva Úrad pre finančný trh (NBS).

5. 	V bode 40 (§ 36 ods. 4 písm. c)) navrhuje rozšíriť okruh subjektov s ktorými NBS spolupracuje pri príprave návrhov zákonov a iných všeobecne záväzných predpisov v oblasti finančného trhu z pôvodne dvoch – Ministerstvo financií SR a Ministerstvo práce, sociálnych vecí a rodiny SR na všetky ministerstvá a ústredné orgány štátnej správy, ktoré pripravujú a prijímajú všeobecne záväzné predpisy s dosahom na oblasť finančného trhu.

K čl. II – novelizácia zákona č.747/2004 Z.z.
6. 	V § 1 ods. 3 písm. a) navrhuje doplniť výpočet dohliadaných subjektov tak, aby boli uvedené všetky kategórie sprostredkovateľov poistenia (výluční a podriadení sprostredkovatelia) a vypustiť slová „doplnkovými dôchodkovými poisťovňami“, pretože dohľad nad doplnkovými dôchodkovými poisťovňami nevykonáva Úrad pre finančný trh (NBS).
Táto pripomienka je zásadná.

7. 	V § 40 ods. 3 navrhuje v poslednej vete doplniť pred slová „pre organizačné zložky zahraničných správcovských spoločností“ slová „pre sprostredkovateľov doplnkového dôchodkového sporenia, ktorí sú právnickou osobou, môže byť najviac 30 000 Sk,“.
Táto pripomienka je zásadná.
Odôvodnenie: 
Doterajšia úprava nezohľadňuje sprostredkovateľov doplnkového dôchodkového sporenia. 

8. 	V § 40 ods. 4 v druhej vete navrhuje za slová „pre sprostredkovateľov investičných služieb, ktorí sú fyzickou osobou, môže byť najmenej 1000 Sk a najviac 5000 Sk“ doplniť čiarku a existujúci text nahradiť novým textom, ktorí znie: „pre sprostredkovateľov starobného dôchodkového sporenia môže byť najmenej 1 000 Sk a najviac 3 000 Sk a pre sprostredkovateľov doplnkového dôchodkového sporenia, ktorí sú fyzickou osobou, môže byť najmenej 1 000 Sk a najviac 3 000 Sk“.
Táto pripomienka je zásadná.
Odôvodnenie:
Uvedené navrhuje z dôvodu zosúladenia výšky ročného príspevku pre sprostredkovateľov starobného dôchodkového sporenia so súčasne platnou legislatívou. Zároveň navrhuje právnu úpravu doplniť o stanovenie rozpätia, v ktorom možno určiť výšku ročného príspevku pre sprostredkovateľov doplnkového dôchodkového sporenia.

9. V § 45 ods. 6 v prvej vete navrhuje slová „Úrad pre finančný trh“ nahradiť slovami „banková rada do 20. januára 2006“.

10. 	Navrhuje do pripravovaného návrhu zákona, ktorým sa mení a dopĺňa zákon č.566/1992Zb. o Národnej banke Slovenska v znení neskorších predpisov doplniť ako článokIV (pôvodný článok IV navrhuje prečíslovať na článok V) aj takúto úpravu zákona č.96/2002Z.z. o dohľade nad finančným trhom a o zmene a doplnení niektorých zákonov:
„Čl. IV
Zákon č.96/2002Z.z. o dohľade nad finančným trhom a o zmene a doplnení niektorých zákonov v znení zákona č.43/2004Z.z., zákona č.650/ 2004Z.z. a zákona č.747/2004Z.z. sa mení a dopĺňa takto: 
1. 	V §7 ods.7 prvej vete sa na konci pripájajú slová „okrem Národnej banky Slovenska“.
2. 	V §11 ods.2 písm.a) sa vypúšťajú slová „na účely bankového dohľadu alebo devízovej kontroly“.
Odôvodnenie:
V doterajšom zákone č.96/2002Z.z. o dohľade nad finančným trhom a o zmene a doplnení niektorých zákonov v znení neskorších predpisov, ktorý platí do konca roku 2005, sa navrhujú upraviť ustanovenia §7 ods.7 prvej vete a §11 ods.2 písm.a) s cieľom uľahčiť uskutočnenie integrácie dohľadu nad finančným trhom do Národnej banky Slovenska. Navrhnutými úpravami sa jednoznačne nespochybniteľne zabezpečí, aby člen Rady Úradu pre finančný trh mohol byť členom Bankovej rady Národnej banky nielen z hľadiska navrhovaných úprav zákona o Národnej banke Slovenska, ale zároveň aj z hľadiska ustanovenia §7 ods.7 o nezlučiteľnosti funkcií členov Rady Úradu pre finančný trh. Zároveň sa úpravou §11 ods.2 písm.a) zákona č.96/2002Z.z. zabezpečí, aby Úrad pre finančný trh mohol Národnej banke Slovenska poskytovať všetky informácie potrebné na uskutočnenie integrácie dohľadu nad finančným trhom.	

O

O

O

O

O

Z

Z

Z

Z

O

N

A

A

ČA

ČA

A

A

A

A

A

Pojem „finančný systém“ má širší význam ako pojem „finančný trh“, pričom požiadavku na prispievanie k stabilite celého finančného systému v súvislosti s výkonom dohľadu nad finančným trhom uplatnila Európska centrálna banka už pri príprave zákona č.747/2004Z.z. o dohľade nad finančným trhom. Navyše, navrhovaná formulácia §2 ods.3 korešponduje (v časti o prispievaní k stabilite finančného systému) so znením §2 ods.1 písm.d) doterajšieho zákona o Národnej banke Slovenska, ktoré sa týmto návrhom zákona navrhuje vypustiť. 

Zavedením nového odkazu a poznámky pod čiarou 1c).

Vypustením poznámok.

Pôvodne navrhované znenie §36 bolo upravené v zmysle pripomienky MV SR.

Pôvodne navrhované znenie §36 bolo upravené v zmysle pripomienky MV SR.

Doplnením predmetného ustanovenia.

Úpravou textu.

Úpravou textu.

Úpravou textu.

Doplnením navrhnutej novelizácie zákona č.96/2002Z.z..

	
22.	Protimonopolný úrad Slovenskej republiky	Bez pripomienok				
23.	Slovenská asociácia poisťovní	Bez pripomienok				
24.	Slovenská asociácia maklérov v poisťovníctve	1)	Nevyjadrila sa				
25.	Asociácia bánk 	Bod 11. návrhu novely:
V § 6 ods. 2 písm. d) je odkaz na poznámku označenú ako 1b), ktorá sa však v celom texte zákona o NBS ako aj v celom texte predloženej novely nenachádza.
Navrhuje teda doplniť poznámku pod čiarou k odkazu 1b).

Bod 22. návrhu novely:
V § 8 ods. 1 druhá a tretia veta znejú: „Banková rada je uznášaniaschopná, ak je prítomná nadpolovičná väčšina vymenovaných členov bankovej rady vrátane guvernéra alebo ním povereného predsedajúceho viceguvernéra; na účely hlasovania sa za prítomného považuje aj člen bankovej rady, ktorého zastupuje iný člen bankovej rady na základe udeleného písomného plnomocenstva podľa odseku 3, alebo ktorý vopred doručil predsedajúcemu svoje písomné oznámenie o svojom hlasovaní o záležitosti, ktorá je predmetom príslušného hlasovania. Banková rada prijíma svoje rozhodnutia väčšinou hlasov vymenovaných členov bankovej rady, ak tento zákon neustanovuje inak.“
Odôvodnenie:
Z navrhovaného znenia novely zákona nie je zrejmé akou väčšinou bude banková rada prijímať svoje rozhodnutia. Vzhľadom na to, že predložené znenie novely uvádza alternatívny spôsob rozhodnutia bankovej rady bez bližšej špecifikácie, pre aké rozhodnutia je potrebný jednomyseľný konsenzus a aké rozhodnutia prijíma banková rada len väčšinou hlasov vymenovaných členov, navrhuje upraviť rozhodovanie bankovej rady ako väčšinové, ak zákon pre konkrétne prípady neustanoví inak.

Bod 28. návrhu novely:
V navrhovanom doplnení §17 o odsek2 sa zavádza vzhľadom na racionalizáciu možnosť NBS stanoviť pre svojich klientov (t.j. aj komerčné banky) odplatu v oblasti hotovostného peňažného obehu.
Podľa nášho názoru text „ v záujme racionalizácie hotovostného peňažného obehu“ patrí skôr do dôvodovej správy ako priamo do znenia zákona. Pri takejto formulácii môžu nastať rôzne varianty výkladu. NBS môže, ale nemusí svoje služby v oblasti hotovostného obehu spoplatňovať, resp. môže sa sama rozhodnúť, ktorému klientovi tieto služby poskytne za finančnú náhradu. 
Národná Banka Slovenska v súčasnosti poskytuje služby obchodným bankám v rámci príjmu a výdaja hotovosti v Sk vo veľmi obmedzenom rozsahu pokladničných hodín v rámci pracovného dňa. Z tohto pohľadu je otázne, či navrhované spoplatňovanie by recipročne smerovalo k rozšíreniu rozsahu poskytovaných služieb pre obchodné banky a takýmto spôsobom by mohlo dôjsť v určitom zmysle k racionalizácii.

V odseku 3 sa uvádza vykonanie prípravných činností na zavedenie eura ako peňažnej jednotky a zákonného platidla. Uvítali by sme konkrétne vymedzenie obsahu „vykonávanie prípravných činností“ , aby bolo zrejmé, že táto činnosť zahŕňa aj zásobenie bánk novou menou euro.

Bod 29. návrhu novely
V §17b ods.3 sa navrhuje, aby banky bezodkladne oznámili orgánom činným v trestnom konaní odobratie podozrivého obeživa pravdepodobne pochádzajúceho z trestného činu. Považuje za potrebné bližšie špecifikovať postup, že až po vykonaní všetkých úkonov spojených s odobratím banka odosiela kópiu potvrdenia o odobratí podozrivej bankovky orgánom činným v trestnom konaní.

Bod 30. návrhu novely
Z navrhovanej zmeny § 17 ods. 4, do ktorého sa vkladajú slová „alebo tých istých“, nie je zrejmé o akú situáciu by mohlo ísť pri výmene nepoškodených bankoviek a mincí určitých nominálnych hodnôt za nepoškodené platné bankovky a mince tých istých nominálnych hodnôt. 

Ak by sa navrhovaná zmena §17b ods.4 mala týkať zavedenia eura v SR a v prípade , že §17 bude doplnený aj o odsek2, tak požaduje výslovnú zmenu §17b odseku4 na „odplatne“. Upozorňuje na skutočnosť, že ak budú zapracované navrhované zmeny, náklady budú v konečnom dôsledku znášať klienti, hoci jedným z cieľov v procese zavedenia eura v SR je minimalizovať dopad na obyvateľstvo.

Bod 31. návrhu novely
Do § 17 e) zákona sa pripája veta, ktorá znie :
„Ak Národná banka Slovenska pri kontrole odovzdaných bankoviek a mincí zistí, že ide o falšované bankovky alebo mince, vykoná ich analýzu a vypracuje odborný posudok, ktorý bezodkladne zašle orgánom činným v trestnom konaní.2e)“
Uvedený text odporúča doplniť a upraviť tak, aby bol odborný posudok zasielaný nielen orgánom činným v trestnom konaní, ale aj obchodným bankám, ktoré bankovky podozrivé z falšovania odobrali a zaslali do NBS na posúdenie a kontrolu. Za tým účelom odporúča text ustanovenia doplniť na konci nasledovne:
„...a oprávneným osobám, ktoré falšované bankovky alebo mince odobrali.“

Bod 38. návrhu novely:
V navrhovanej úprave § 31 ods. 6 novely sa nahradením slov „s dobou splatnosti do jedného roka emitovaných“ za slová „pre pokladničné poukážky vydané“ v texte vyskytne spojenie „cenné papiere pre pokladničné poukážky“. Uvedené spojenie je terminologicky aj prakticky nezmyselný pojem. Navrhuje uvedené upraviť v zmysle zámeru zákonodarcu, t.j. cenné papiere vydané ministerstvom alebo NBS, príp. cenné papiere a pokladničné poukážky vydané ministerstvom alebo NBS.

Bod 40. návrhu novely:
a) V navrhovanej úprave § 36 ods. 1 sa za slovo „vykonáva“ dopĺňajú slová „v rozsahu a spôsobom ustanoveným týmto zákonom a osobitnými predpismi1)“; a v § 36 ods. 1 písm. c) sa vypúšťa slovné spojenie „a to v rozsahu ustanovenom osobitným zákonom1)“.
V tejto súvislosti zároveň navrhuje rozšíriť poznámku pod čiarou č. 1) zákona o NBS o vymedzenie všetkých relevantných právnych predpisov.

b) Navrhované ustanovenie § 36 ods. 1 písm. a) nekorešponduje s ustanovením § 75 ods. 1 zákona č. 594/2003 Z.z. o kolektívnom investovaní a o zmene a doplnení niektorých zákonov v znení neskorších predpisov (ďalej len „zákon o KI“), podľa ktorého zahraničná správcovská spoločnosť môže po splnení podmienok podľa zákona o KI verejne ponúkať na území SR cenné papiere ňou spravovaných zahraničných subjektov kolektívneho investovania prostredníctvom svojej pobočky alebo aj bez zriadenia pobočky. V novele preto považuje za potrebné rozšíriť okruh subjektov podliehajúcich dohľadu NBS. Táto pripomienka sa vzťahuje aj na platné znenie § 1 ods. 3 písm. a) zákona č. 747/2004 Z.z. o dohľade nad finančných trhom a o zmene a doplnení niektorých zákonov.
Odôvodnenie:	
Navrhované úpravy a doplnenia by mali prispieť k zosúladeniu súvisiacich právnych predpisov a spresneniu príslušného ustanovenia.

Pripomienka všeobecného charakteru
2)	Návrh, aby sa prerokovanie tejto novely zákona o NBS spojil s rokovaním o novele zákona č. 188/1996 Z.z. o ochrane vkladov v znení neskorších predpisov, a to v záležitosti úpravy určovania výšky príspevkov bánk do Fondu ochrany vkladov v zmysle prebiehajúcich rokovaní medzi bankami a NBS.	O

O

O

O

O

O

O

O

O

O

O

	A

N

A

ČA

N

A

N

ČA

A

A

N	Zavedením nového odkazu a poznámky pod čiarou 1c).

Z dôvodu akceptovania pripomienky MV SR k uvedenému ustanoveniu.

Vypustením slov „v záujme racionali-zácie hotovostného obehu“.

Doplnením dôvodovej správy o požadovanú konkretizáciu. 

Navrhovaná úprava §17b ods.3 plne korešponduje s požia-davkami trestno-právnych noriem, ako aj so znením poslednej vety v §17e platného zákona o NBS 

Doplnením dôvodovej správy o požadovanú konkretizáciu.

Navrhnutou úpravou §17b ods.4 sa bankám umožňuje rozhodnúť, či výmenu peňazí budú vykoná-vať odplatne alebo bezodplatne.
Vzhľadom na zásadu zmluvnej voľnosti nie je racionálne predpísať bankám odplatnú výmenu tak ako to navrhuje Asociácia bánk.

Úpravou (doplnením) textu dotknutého ustanovenia. 

Novým znením celého § 31 odseku 6.

Úpravou ustanovenia celého § 36.

Pripomienka je nad rámec vecného zámeru predkladateľov.	
26.	Odborový zväz pracovníkov peňažníctva a poisťovníctva 	3)	Nevyjadril sa				
27.	Úrad na ochranu osobných údajov	Bez pripomienok				
28.	Združenie miest a obcí 	4)	Bez pripomienok